Ветэранскі апякун Э.С. Дзікевіч перадаў у дар музею фотакартку, якую прывёз яму з Дзятлава былы партызан брыгады імя Варашылава А.Ю. Лях. На здымку, зробленым у 1978 годзе, – удзельнікі злёту партызан усіх злучэнняў, сярод якіх і С.П. Шупеня. Прыняла памятнае фота дырэктар Орлеўскага сада-СШ імя С.П. Шупені М.П. Сядзельнік, якая разам з іншымі энтузіястамі працавала на абнаўленні мемарыяльнага комплексу. Цяпер гэты астравок памяці замацаваны за ўстановай адукацыі, якой яна кіруе.